CELEX: 
Language: bg
Date: 2019-07-02 00:00:00
Title: РЕГЛАМЕНТ ЗА ИЗПЪЛНЕНИЕ (ЕС) .../… НА КОМИСИЯТА относно еднаквите условия за хармонизирано прилагане на териториалните типологии съгласно Регламент (ЕО) № 1059/2003 на Европейския парламент и на Съвета

РЕГЛАМЕНТ ЗА ИЗПЪЛНЕНИЕ (ЕС) .../… НА КОМИСИЯТА
            
            
               от 2.7.2019 година
            
            
               относно еднаквите условия за хармонизирано прилагане на териториалните типологии съгласно Регламент (ЕО) № 1059/2003 на Европейския парламент и на Съвета 
            
            
               ЕВРОПЕЙСКАТА КОМИСИЯ,
            
            
               като взе предвид Договора за функционирането на Европейския съюз,
            
            
               като взе предвид Регламент (ЕО) № 1059/2003 на Европейския парламент и на Съвета от 26 май 2003 г. за установяване на обща класификация на териториалните единици за статистически цели (NUTS)
                  1
               , и по-специално член 4б, параграф 5 от него,
            
            
               като има предвид, че:
            
            
               (1)Регламент (ЕО) № 1059/2003 представлява правната рамка за регионалната класификация на Съюза, необходима за събирането, съставянето и разпространението на хармонизирани регионални статистически данни.
            
            
               (2)Член 4б от Регламент (ЕО) № 1059/2003 оправомощава Комисията да установява на нивото на Съюза еднакви условия за хармонизирано прилагане на териториалните типологии, посочени в същия член. 
            
            
               (3)Тези условия следва да описват метода за определяне на типологиите за отделните местни административни единици (LAU) и региони на ниво 3 по Номенклатурата на териториалните единици за статистически цели (NUTS). 
            
            
               (4)При прилагане на еднаквите условия е важно да се вземат предвид географските, социално-икономическите, историческите, културните и екологичните условия.
            
            
               (5)Мерките, предвидени в настоящия регламент, са в съответствие със становището на Комитета на Европейската статистическа система,
            
            
               ПРИЕ НАСТОЯЩИЯ РЕГЛАМЕНТ:
            
            
               Член 1
            
            
               Еднаквите условия за хармонизирано прилагане на основаната на координатната мрежа типология и на типологиите на ниво LAU и на ниво 3 по NUTS са определени в приложението.
            
            
               Член 2
            
            
               Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            
               Настоящият регламент е задължителен в своята цялост и се прилага пряко във всички държави членки.
            
            
         
         
            
               Съставено в Брюксел на 2.7.2019 година.
            
            
               
                     За Комисията
               
               
                     Председател
                     Jean-Claude JUNCKER
               
            
         
         
            
                  
                     (1)
                  
                        OB L 154, 21.6.2003 г., стр. 1.
               
            
      
    ---documentbreak--- 
      
         
         
            
               ПРИЛОЖЕНИЕ 
            
            
            
               1.Еднаквите условия за хармонизирано прилагане на основаната на координатната мрежа типология са следните:
            
            
                     
                        Елемент, установен в Регламент (ЕО) № 1059/2003
                     
                  
                  
                     
                        Наименования
                     
                  
                  
                     
                        Условия
                     
                  
               
                     
                        Основана на координатната мрежа типология
                     
                  
                  
                     
                        „Клетки от селски тип“ или 
                     
                     
                        „Слабо населени клетки“
                     
                  
                  
                     
                        Клетки от 1 km² с гъстота на населението под 300 жители на km² и други клетки извън клъстерите от градски тип.
                     
                  
               
                     
                  
                  
                     
                        „Клъстери от градски тип“ или „Средно населени клъстери“
                     
                  
                  
                     
                  
                  
                     
                        Съседни (включително диагонални) клетки от 1 km² с гъстота на населението от поне 300 жители на km² и с най-малко 5 000 жители в клъстера.
                     
                  
               
                     
                  
                  
                     
                  
                  
                     
                        „Градски центрове“ или „Много населени клъстери“
                     
                  
                  
                     
                        Съседни (без диагонални) клетки от 1 km² в рамките на „клъстера от градски тип“ с гъстота на населението от поне 1 500 жители на km² и с най-малко 50 000 жители в клъстера след попълване на празнините. 
                     
                  
               
               2.Еднаквите условия за хармонизирано прилагане на типологиите на ниво LAU са следните:
            
            
                     
                        Елемент, установен в Регламент (ЕО) № 1059/2003
                     
                  
                  
                     
                        Наименования
                     
                  
                  
                     
                        Условия
                     
                  
               
                     
                     
                     
                     
                        Степен на урбанизация (DEGURBA)
                     
                  
                  
                     
                        „Градски райони“
                     
                  
                  
                     
                        „Градове“ или „Гъсто населени райони“
                     
                  
                  
                     
                        Териториални единици на ниво LAU, където поне 50 % от населението живее в градски центрове.
                     
                  
               
                     
                  
                  
                     
                  
                  
                     
                        „По-малки градове и предградия“ или „Средно населени райони“
                     
                  
                  
                     
                        Териториални единици на ниво LAU, където по-малко от 50 % от населението живее в клетки от селски тип и по-малко от 50 % населението живее в градски центрове.
                     
                     
                  
               
                     
                  
                  
                     
                        „Селски райони“ или
                     
                     
                        „Слабо населени райони“
                     
                  
                  
                     
                        Териториални единици на ниво LAU, където поне 50 % от населението живее в клетки от селски тип.
                     
                  
               
                     
                        Функционални градски райони
                     
                  
                  
                     
                        „Функционални градски райони“
                     
                  
                  
                     
                        „Градове“
                     
                  
                  
                     
                        Териториални единици на ниво LAU, определени като „Градове“ или „Гъсто населени райони“.
                     
                  
               
                     
                  
                  
                     
                  
                  
                     
                        „Зони на регулярно пътуване до работно място“
                     
                  
                  
                     
                        Териториални единици на ниво LAU, от където поне 15 % от заетото население пътува до града, като анклавите са включени, а ексклавите са изключени. 
                     
                  
               
                     
                        Крайбрежни райони
                     
                  
                  
                     
                        „Крайбрежни райони“
                     
                  
                  
                     
                        Териториални единици на ниво LAU, които граничат с морето, или при които поне 50 % от площта им се намира на разстояние в рамките на 10 km от морето. Добавят се анклавите (различните от крайбрежните местни административни единици, които са заобиколени от съседни крайбрежни местни административни единици).
                     
                  
               
                     
                  
                  
                     
                        „Райони, различни от крайбрежните“ 
                     
                  
                  
                     
                        Териториални единици на ниво LAU, които не са „Крайбрежни райони“, т.е. не граничат с морето, и при които по-малко от 50 % от площта им се намира на разстояние в рамките на 10 km от морето.
                     
                  
               
               3.Еднаквите условия за хармонизирано прилагане на типологиите на ниво 3 по NUTS са следните:
            
            
                     
                        Елемент, установен в Регламент (ЕО) № 1059/2003
                     
                  
                  
                     
                        Наименования
                     
                  
                  
                     
                        Условия
                     
                  
               
                     
                     
                     
                     
                        Типология на градските и селските региони
                     
                  
                  
                     
                        „Преобладаващо градски региони“
                     
                  
                  
                     
                        Региони на ниво 3 по NUTS, където поне 80 % от населението живее в клъстери от градски тип.
                     
                  
               
                     
                  
                  
                     
                        „Междинни региони“
                     
                  
                  
                     
                        Региони на ниво 3 по NUTS, където повече от 50 %, но по-малко от 80 % от населението живее в клъстери от градски тип.
                     
                  
               
                     
                  
                  
                     
                        „Преобладаващо селски региони“
                     
                  
                  
                     
                        Региони на ниво 3 по NUTS, където поне 50 % от населението живее в клетки от селски тип.
                     
                  
               
                     
                     
                     
                        Типология на метрополните региони
                     
                  
                  
                     
                        „Метрополни региони“
                     
                  
                  
                     
                        Един регион на ниво 3 по NUTS или съвкупност от региони на ниво 3 по NUTS, където поне 50 % от населението живее във функционални градски райони от най-малко 250 000 жители.
                     
                  
               
                     
                  
                  
                     
                        „Региони, различни от метрополните“
                     
                  
                  
                     
                        Региони на ниво 3 по NUTS, които не са „Метрополни региони“.
                     
                  
               
                     
                     
                     
                     
                        Типология на крайбрежните региони
                     
                  
                  
                     
                        „Крайбрежни региони“
                     
                  
                  
                     
                        Региони на ниво 3 по NUTS, които граничат с морето, или при които поне 50 % от населението живее в рамките на 50 km от крайбрежието, както и Хамбург — регион на ниво 3 по NUTS (Германия).
                     
                  
               
                     
                  
                  
                     
                        „Региони, различни от крайбрежните“
                     
                  
                  
                     
                        Региони на ниво 3 по NUTS, които не са „Крайбрежни региони“.